Tânăra de 22 de ani care a bătut patru polițiști și trei agenți de pază rămâne în arest preventiv.
Bătăușa de la Constanța, care a agresat mai mulți polițiști, rămâne în arest preventiv. Instanța i-a respins contestația.
Tânăra de 22 de ani din Constanța, care, la sfârșitul săptămânii trecute, a provocat un scandal într-un bar, lovind nu mai puțin de nouă persoane, între care și agenți de pază și poliţişti, a rămas în arest preventiv după ce o instanță a Judecătoriei Constanța i-a respins contestația la pedeapsă, informează ctnews.ro. Potrivit procurorilor Parchetului de pe lângă Judecătoria Constanța, hotărârea de arestare preventivă pentru 30 de zile a rămas definitivă prin respingerea de către instanța de control judiciar, ca nefondată, a contestației formulate de către inculpată. Parchetul de pe lângă Judecătoria Constanța a formulat propunere de arestare preventivă pentru 30 zile pe numele tinerei în vârstă de 22 ani, cercetată pentru comiterea a patru infracţiuni de ultraj, două infracțiuni de lovire sau alte violențe și o infracțiune de tulburarea ordinii și liniștii publice.